Legal Document

Category: 8

Text:
8. ΒΑΣΙΛΙΚΟΝ ΔΙΑΤΑΓΜΑ της 7/23 Απρ. 1949 (ΦΕΚ Α' 97) Περί καθορισμού προθεσμίας προς υπαγωγήν βαθμοφόρων του Β.Ν. εις τας διατάξεις του Α.Ν. 835/1948 "περί συνταξιοδοτήσεως των θυμάτων του αγώνος κατά του συμμοριτισμού κ.λ.π.". Έχοντες υπ' όψιν τα άρθρ. 1 παρ. 3 και 2 παρ. 5 του Α.Ν. 835/1948 "περί συνταξιοδοτήσεως των θυμάτων του αγώνος κατά του συμμοριτισμού και συμπληρώσεως της κειμένης συνταξιοδοτικής Νομοθεσίας" (ΦΕΚ 261 Α'), ως και το άρθρ. 16 παρ. 10α του Ν.Δ. 462/1947 "περί Οργανώσεως του Β. Ναυτικού" (ΦΕΚ 244 Α' 1947) μετά γνώμην του Α.Ν.Σ. και σύμφωνον του Συμβουλίου της Επικρατείας γνωμάτευσιν προτάσει του Ημετέρου επί των Ναυτικών Υπουργού, απεφασίσαμεν και διατάσσομεν: Άρθρον μόνον.-1.Οι κατά τας διατάξεις του Α.Ν. 835/1948 "περί συνταξιοδοτήσεως των θυμάτων του αγώνος κατά του συμμοριτισμού και συμπληρώσεως της κειμένης συνταξιοδοτικής Νομοθεσίας" δικαιούμενοι υπαγωγής εις τας διατάξεις του Νόμ. 4667/1930 "περί καταστάσεως παθόντων εν πολέμω Αξιωματικών και Υπαξιωματικών Β.Ν.", ως ούτος ετροποποιήθη και συνεπληρώθη μεταγενεστέρως, υποχρεούνται όπως υποβάλωσι σχετικήν αίτησιν προς το Υπουργείον Ναυτικών, οι μεν αποκτήσαντες το δικαίωμα τούτο μέχρι της δημοσιεύσεως του Α.Ν. 835/1948 εντός προθεσμίας ενός έτους από της δημοσιεύσεως τούτου, ήτοι μέχρι 29 Σεπτ. 1949, οι δε μετά την δημοσίευσιν του Α.Ν. 835/48 αποκτήσαντες ή αποκτώντες τούτο, εντός προθεσμίας ενός έτους από της αποκτήσεως του δικαιώματος τούτου. 2.Όσον αφορά τα απαιτούμενα δικαιολογητικά ισχύουν αι σχετικαί διατάξεις του Νόμ. 4667/1930 και του εις εκτέλεσιν τούτου εκδοθέντος από 18/24.6.1930 Δ/τος (ΦΕΚ 213 Α' /1930). 29.Γ.β.6-8 Πολεμική Διαθεσιμότητα Αξιωματικών Πολεμ. Ναυτικού